Ek glo vas dat alles gebeur vir 'n rede. Meeste situasies wat oor ons pad stap is deur 'n keuse wat ons iewers gemaak het en dit die gevolg daarvan was.
"Wees nie bevrees nie, want Ek is met jou; kyk nie angstig rond nie, want Ek is jou God. Ek versterk jou, ook help Ek jou, ook ondersteun Ek jou met my reddende regterhand." Jesaja 41:10
Geloof, gebed en onderskraging van my gesin en vriende, is die dinge wat my deur alles dra. Die moeilikhede maak jou sterker, en hopenlik 'n bietjie wyser vir die toekoms, maar ek het ook gevind dit laat my met meer waardering vir wat ek het, en die tye wanneer alles net rustig aangaan.
Dit is die belofte vir die einde van 'n sleg en moeilike tyd. Mag julle steeds pret en vreugde saam ervaar in die klein dinge wat op die ou end die belangrike dinge is.